വിജയദശമി ആഘോഷങ്ങള്ക്കിടെ ശാഖയില് അതിക്രമിച്ച് കയറി സിപിഎം ആക്രമണം ആര്എസ്എസ് പ്രവര്ത്തകര്ക്ക് പരിക്കേറ്റു തിരുവനന്തപുരം : വിജയദശമി ആഘോഷങ്ങള്ക്കിടെ ആര്എസ്എസ് പ്രവര്ത്തകര്ക്ക് നേരെ സിപിഎം ആക്രമണം. ഖണ്ഡ്കാര്യവാഹ് ഉള്പ്പെടെയുള്ളവര്ക്ക് പരിക്കേറ്റു. തിരുവനന്തപുരം വെമ്ബായം മദപുരത്താണ് സംഭവം. ശാഖയില് അതിക്രമിച്ച് കയറിയാണ് സിപിഎം പ്രവര്ത്തകര് ആക്രമണം നടത്തിയത്. ആക്രമണത്തില് അനീഷ്, ജിതിന്, രാഹുല്, വിനീഷ് എന്നിവര്ക്ക് പരിക്കേറ്റു. പരിക്കേറ്റവര് തിരുവനന്തപുരം മെഡിക്കല് കോളേജ് ആശുപത്രിയില് ചികിത്സിലാണ്. പോലീസ് പ്രതികളായ സിപിഎം പ്രവര്ത്തകരെ സംരക്ഷിക്കുകയാണെന്ന് ആരോപണങ്ങളും ഉയരുന്നുണ്ട്. കഴിഞ്ഞ ദിവസം കടയ്ക്കലിലും ആര്എസ്എസ് പ്രവര്ത്തകര്ക്ക് നേരെ സിപിഎം ആക്രമണം നടന്നിരുന്നു. എസ്എച്ച്എം എഞ്ചിനീയറിംഗ് കോളേജിലായിരുന്നു സംഭവം. വിജയദശമിയുടെ ഭാഗമായി കോളേജില് സംഘടിപ്പിച്ച ആഘോഷപരിപാടികള്ക്കിടെയാണ് അക്രമം നടന്നത്. സംഘര്ഷത്തില് ബിജെപി പഞ്ചായത്ത് സമിതി അദ്ധ്യക്ഷന് അജിത് കുമാറിനും മറ്റ് ആര്എസ്എസ് പ്രവര്ത്തകര്ക്കും പരിക്കേറ്റു.